**Daiktavardžių linksniavimas. Pasakos**

**kūrimas.**

**Dalykas:** Gimtoji (rusų) kalba **/ Trukmė:** 1:30 val. **/ Erdvė:** Vilniaus Pasakų parkas (Karoliniškės, Karoliniškių seniūnija)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Pamokos tikslas:** Remiantis pagalbine medžiaga sukurti pasaką naudojant trijų linksniuočių daiktavardžius, taisyklingai parašyti šių daiktavardžių galūnes.

**Pamokos uždavinys:**

Naudodamiesi pateiktimi ir skirtomis užduotimis, dirbdami grupėse, pildydami žodyną nauja leksika mokiniai užpildys lentelę ir parengs trijų linksniuočių daiktavardžių nuotraukų koliažą, o vartodami pasirinktus daiktavardžius, atkreipdami dėmesį į daiktavardžių linksnių galūnių rašybą sukurs ir parašys 15-20 sakinių pasaką.

**Vertinimo kriterijai:**

1. 15-20 sakinių pasaka: turinys - 1 taškas; kalba – 1 taškas; rašyba ir skyryba – 1 taškas; kūrybiškumas – 1 taškas; struktūra – 1 taškas;
2. Lentelė su daiktavardžiais – 2 taškai;
3. Nuotraukų koliažas – 1 taškas
4. Darbas komandoje, pristatymas, drausmė – 2 taškai.

**Iš viso 10 taškų. Taškai konvertuojami į pažymį.**

**Pamokos eiga:**

1. Mokiniams pristatomas pamokos uždavinys, išdalinama pagalbinė medžiaga; (5 min)
2. Naudojant pateiktį pakartojamos trijų linksniuočių daiktavardžių galūnės, jų kaitymas linksniais ir skaičiais. (10 min)
3. Važiuodami autobusu į Pasakų parką, stebėdami pro langą aplinkos objektus ir daiktus, bei naudodamiesi pagalbine medžiaga, mokiniai individualiai kaupia trijų linksniuočių daiktavardžius ir įrašo juos į lentelę; (25 min)
4. Dirbdami grupėse, naudodami mobilaus telefono kamerą, mokiniai sudaro nuotraukų koliažą su rastais parke trijų linksniuočių daiktavardžiais; (15 min)
5. Apjungdami nuotraukų koliažo daiktavardžius ir daiktavardžius, parašytus važiuojant autobusu, mokiniai, taisyklingai parašydami daiktavardžių linksnių galūnes, sukuria ir parašo savo grupės 15-20 sakinių pasaką. (25 min)
6. Mokiniai pristatys atliktą darbą ir pasidalins įžvalgomis apie bendraklasių sukurtas pasakas;
7. Į(si)vertinimas ir refleksija.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Vedant šią pamoką yra svarbu, kad mokiniai būtų susipažinę su trijų linksniuočių daiktavardžiais, jų galūnėmis ir 6 linksniais. Rekomenduojama iš anksto peržiūrėti siūlomą pateiktį ir atsakyti į klausimus (pamokos medžiaga, pateiktis:

<https://www.canva.com/design/DAF0uoo2lcw/o5qIWhcs3Q_Nund22VOnmg/edit?utm_content=DAF0uoo2lcw&utm_campaign=designshare&utm_medium=link2&utm_source=sharebutton> ).